fi fi fi fi fi fi fi et fi fi fi fi fi it fi fi fi fi fi et fi fi hbs_lat fi en fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en en en en en en en en fi en fi fi zh fi fi fi et fi zh fi fi zh fi fi zh it fi fi fi zh fi fi et fi fi zh hbs_lat fi en
covid19 – Ortodoksisten nuorten liitto
”Hengenkantaja, jonka sisimmässä on Jumalan Henki, tarkkaa kaikkea, missä ikinä liikkuu; hän on pelkkää silmää ja hajuaistia. Kaikki hänen aistinsa ovat valppaina – niitä liikuttelee Jumalan Henki." - vanhus Porfyrios Kausokalivialainen
"Sinä näet, että kaikki luotu palvelee yhtäläisesti kaikkia: aurinko, kuu ja tähdet valaisevat kaikkia samalla tavalla." -Pyhä Tihon Sadonskilainen
"Rakkaudesta kiinni pitäminen on Jumalasta kiinni pitämistä." - Pyhä Nikolaos Kabasilas
SELVÄ ENEMMISTÖ NUORISTA KÄRSII KORONATILANTEEN VAIKUTUKSISTA
Korona-aikaa on eletty nyt sen verran, että asiaa on ehditty selvittää jo myös kyselyin ja tutkimuksin. #MPkorona-kyselyn teettivät yhteistyössä lukuisat nuorisoalan toimijat ja kyselyä jaettiin laajasti. Myös ONL ry:n instagram-tarinassa vinkattiin kyselystä.
Nuoret kärsivät ahdistusta mutta saavat voimaa sosiaalisista kontakteista
Kyselyn ensimmäinen osa selvitti nuorten korona-kokemuksia ja tulosten mukaan selvä enemmistö nuorista kärsii koronatilanteen vaikutuksista. 68 prosenttia 13-19-vuotiaista vastaajista kertoi, että koronavirus on tuonut elämään huolia tai ongelmia tai pahentanut olemassa olevia.
Huolia ja ongelmia kokeneiden nuorten näkökulmasta yleisimmät koronaviruksen aiheuttamat tunteet ja ongelmat olivat ahdistunut olo (72 % vastaajista), liiallinen netin, somen tai puhelimen käyttö (69 %), tylsyys (68 %) ja yksinäisyys (64 %). Yli puolet vastaajista koki jaksamattomuutta (58 %), koulunkäynnin haasteita (56 %) ja väsymystä (56 %). Muita yleisiä tunteita olivat esimerkiksi keskittymisvaikeudet (48 %), mielialan vaihtelut (45 %) ja uniongelmat (40 %).
Vastaajista lähes puolet koki koronaviruksen tuoneen myös jotain hyvää elämäänsä. Positiiviset kokemukset liittyivät avovastauksissa eniten opiskelun keventymiseen, mielekkään vapaa-ajan lisääntymiseen ja stressin vähenemiseen.
Eniten koronavirus oli vaikuttanut nuorten ystävyyssuhteisiin: huolia ja ongelmia kokeneista vastaajista 48 prosenttia koki haasteita ystävyyssuhteissa.
Nuoret myös ilmoittivat kyselyssä vuorovaikutuksen muiden ihmisten kanssa helpottavan omaa oloa koronatilanteessa. Sosiaalisia suhteita hoidetaan korona-aikana puhelimitse tai netin välityksellä, esimerkiksi videopuheluin. Tärkeiksi keskustelukumppaneiksi nostettiin oma perhe ja vanhemmat, seurustelukumppanit sekä kaverit. Tilanteessa hyödyllisiksi on koettu myös musiikki, elokuvat, kirjat, ulkoilu, joiden avulla on pyritty helpottamaan oloa ja saamaan ajatukset muualle.
Myös huikeat 80% nuorista kertoi haluavansa auttaa muita!
Kyselyn toinen osa kartoitti, mitä nuoret toivovat aikuisilta.
Iso osa nuorista kaipaa enemmän apua etäopiskeluun, ja on huolissaan koulunkäynnin ja opiskelun kuormittavuudesta. Totuttua itsenäisempi opiskelu ja puuttuvat rutiinit vaativat nuorelta sellaista toiminnan ohjausta ja itsensä johtamista, jota moni aikuinenkaan ei hallitse. Puolet vastaajista koki, että poikkeustilanteesta on seurannut myös hyviä asioita, ja niistä monet liittyivät juuri koulunkäyntiin: tilanteen positiivisina puolina koettiin esimerkiksi työrauha ja mahdollisuus opiskella omaan tahtiin.
Ihmissuhteista koronavirus oli vaikuttanut eniten nuorten ystävyyssuhteisiin, joten nuorten sosiaalisia suhteita pitää myös tukea.
Nuorisotyöntekijöiltä toivotaan, että kokeillaan rohkeasti uusia työtapoja ja tehdään rohkeasti uusissa ympäristöissä juuri sitä arvokasta työtä, jota nämä parhaiten osaavat: nuoren kohtaamista, turvallisena aikuisen olemista ja nuoren arjen tukemista.
Nuoret myös toivoivat aikuisilta, että nuorille välitetään selkeitä viestejä ja luottamusta siihen, että asiat hoidetaan parhaalla tavalla.
Tietoa nuorista ja korona-ajasta tehtyihin tutkimuksiin on koottu oheisessa nuorisotiedon kirjaston jutussa: https://www.nuorisotiedonkirjasto.fi/a…/nuoret-korona-ajassa
#MPkorona-tutkimuksen tulosten tekstilähde: allianssi.fi -sivuston uutiset 8.4 ja 9.4.2020
Kategoriat Ajankohtaista Avainsanat covid19, korona, nuorisotutkimus
Ei tulevia tapahtumia tapahtumat.
Ortodoksisten nuorten liitto ONL ry, Kirkkokatu 18A+B17, 80100 Joensuu.
onl(a)ort.fi, puh. 050 465 8173
© 2022 Ortodoksisten nuorten liitto • Built with GeneratePress
Käytämme evästeitä ja muita vastaavia tekniikoita sivuston kävijäliikenteen tilastointiin. Valitse hyväksytkö evästeet.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Tähän luokkaan kuuluvat evästeet ja muut vastaavat tekniikat, joita käytetään sivuston kävijäliikenteen analysointiin, mainonnan kohdentamiseen tai muihin vastaaviin tarkoituksiin, jotka eivät ole sivuston toiminnalle välttämättömiä.